NOVUM ORGANUM. 203 



ribus, praeponderent. Itaque contemplatio fere de- 

 sinit cum aspectu ; adeo ut rerum invisibilium 

 exigua aut nulla sit observatio. Itaque omnis ope- 

 ratio spirituum in corporibus tangibilibus incluso- 

 rum latet, et homines fugit. Omnis etiam subtilior 

 meta-schematismus in partibus rerum crassiorum 

 (quam vulgo alterationem vocant, cum sit revera 

 latio per minima) latet similit^r : et tamen nisi duo 

 ista, quae diximus, explorata fuerint et in lucem 

 producta, nihil magni fieri potest in natura quoad 

 opera. Rursus ipsa natura ae ris communis, et cor- 

 porum omnium, quae ae rem tenuitate superant (quae 

 plurima sunt) fere incognita est. Sensus enim per 

 se res infirma est, et aberrans ; neque organa ad 

 amplificandos sensus aut acuendos multum valent ; 

 sed omnis verier interpretatio naturae conficitur per 

 instantias, et experimenta idonea et apposita ; ubi 

 sensus de experimento tantum, experimentum de 

 natura et re ipsa judicat. 



LI. 



Intellectus humanus fertur ad abstracta propter 

 naturam propriam ; atque ea, quae fluxa sunt, fingit 

 esse constantia ; melius autem est naturam secare, 

 quam abstrahere, id quod Democriti schola fecit, 

 quae magis penetravit in naturam, quam reliquae. 

 Materia potius considerari debet, et ejus schematism! 

 et rneta-schematismi, atque actus purus, et lex actus 

 sive motus ; formae enim commenta animi human! 

 sunt, nisi libeat leges iilas actus formas appellare. 



LIT. 

 Hujusmodi itaque sunt idola, quae vocamus Idola 



